आपको ऐसी महिला पसंद है, जो हर व़क्त स्ट्रेस में रहती है, जिसे ज़िंदगी से बहुत शिकायतें हैं, जो लोगों से मिलना-जुलना पसंद नहीं करती, जिसे अपने पड़ोसी के घर की भी ख़बर नहीं रहती… या फिर ऐसी महिला, जिसकी आवाज़ हमेशा आपके आसपास खनकती रहती है, जिसे सजना-संवरना पसंद है, जिसे अपने आसपास की हर बात की ख़बर रहती है, जिसका सेंस ऑफ ह्यूमर कमाल का है, जिसके साथ आप एक मिनट के लिए भी बोर नहीं हो सकते, जो अपनी फ्रेंड्स के साथ दिल खोलकर हंसी-मज़ाक या यूं कह लीजिए कि गॉसिप करती है. जी नहीं, हम गॉसिप की पैरवी नहीं कर रहे, बस इतना बताना चाहते हैं कि हेल्दी गॉसिप सेहत के लिए अच्छी होती है और ये बात रिसर्च द्वारा भी साबित हो चुकी है.